cyanic-selkie/wikianc huggingface dataset:
ఔరంగాబాద్ గుహలు
గుహ1
7వ శతాబ్దంలో నిర్మించారు.దీనికి 76 అడుగుల వరండా,8 మూలస్తంభాలు ఉన్నాయి .ఈ స్తంభాలకు చతురస్రపునాది ,బ్రాకెట్ కెపిటల్స్ స్త్రీలతో అలంకరించబడి ఉన్నాయి .ఈ గుహలోని చాలా శిల్పాలు అజంతాలో ఒకటో గుహలోని శిల్పాలు శైలితో పోలి ఉంటాయి. పశ్చిమంగా బుద్ధుడు ఒక తామర పువ్వు మీద ఉన్నట్టు ఓ శిల చెక్కబడింది.
గుహ2
ఇది చాలా వరకూ పూర్తయిన కట్టడం .ఈ గుహ చైత్యాలు అయినా బ్రాహ్మణ దేవాలయ  లక్షణాలు కలిగి ఉంటుంది.ఎంతో ఎత్తులో కూర్చున్న ఈ గుహ బుద్ధుడు ఎత్తైన విగ్రహం కలదు.
గుహ3
దీని వరండా అద్భుతంగా చెక్కబడిన 12 కాలమ్స్ తో పెద్దహాలు కూడా ఉంది .దీని శైలి అజంతాలోని 1,26 వ గుహల పోలి ఉంటాయి. ఈ గుహలో బుద్ధప్రతిమ,హరం ఉన్న స్త్రీల బొమ్మలు ఉన్నాయి. ఈ గుహ మొత్తంలోతు 82 అడుగులు. వెడల్పు 63 అడుగులు.ఇది భారతదేశంలో పూర్తిగా అభివృద్ధి చెందిన నవీన బుద్ధగుహాలు.
గుహ5
ఈ గుహలో అంతగా ఆసక్తి ఉన్న సమాచారం ఉండదు .ఇది మైలు దూరం తూర్పుదిశగా అదే పర్వతశ్రేణిలో రెండో తవ్వకాల సమూహంలోనిది. ఇక్కడకు ఒక అస్తవ్యస్తమైన దారిగుండా చేరుకోవచ్చు.
గుహ6
ఈ గుహలు చైత్యహాలు, విహారలక్షణాలను కలిగిఉంటాయి. దీనికి 3 వైపులా గదులు ఉన్నాయి. ఈ పుణ్యస్థలంలో బుద్ధుని పెద్ద విగ్రహం అనుచరులతో ఉంది. 3 గదుల్లోనూ ఒక దానిలో రాతి మంచం ఉన్నాయి.
గుహ7
ఈ గుహలో ధ్యానమందిరాలు గుహ, వెనుక చెక్కబడిన బొమ్మలు ఉన్నాయి.ఇక్కడ ఉన్న 6 గదులు బుద్ధ సన్యాసులకు గృహాలుగా ఉపయోగపడ్డాయి.ఈ శిల్పాలు మహాయాన మైథాలజీని కలిగి ఉన్నాయి.వరండా వెనుక గోడ మీద, తలుపు ఎడమవైపు పద్యపాణి అనే భోదిసత్వుని బ్రహాండమైన బొమ్మలు ఉన్నాయి.ఇతను తరచుగా బుద్ధుడితో ఉన్నట్లు ఉంటుంది.
ప్రవేశం
గుహలను చూడలి అంటే రుసుము చెల్లించాల్సి ఉంటుంది భారతీయులకు రూ.10 విదేశీయులకు రూ.100 గాను కలదు. ఈ గుహలను ఉదయం 9 గం. ల నుండి సా.5 గం.ల వరకు చూడవచ్చు.
బాహ్య లింకులు
వర్గం:భారతదేశం లోని గుహలు
నాగపూర్ మెట్రోపాలిటన్ ప్రాంతం
నాగపూర్ మెట్రోపాలిటన్ ప్రాంతం మహారాష్ట్రలోని నాగపూర్ నగరం చుట్టూ ఉన్న మెట్రోపాలిటన్ ప్రాంతం. ఇది 3780 చదరపు కిలోమీటర్ల వైశాల్యాన్ని కలిగివుంది. ఈ ప్రాంతాన్ని నాగపూర్ మహానగర అభివృద్ధి సంస్థ పర్యవేక్షిస్తోంది. ఈ సంస్థ పట్టణ ప్రణాళిక, అభివృద్ధి, రవాణా, గృహాల బాధ్యత నిర్వర్తించే మహారాష్ట్ర రాష్ట్ర ప్రభుత్వ సంస్థ.
నాగపూర్ నగరం జనాభాలో భారతదేశంలో 13వ స్థానంలో ఉంది. ఇది ప్రపంచంలో 114వ అతిపెద్ద నగరం, భౌగోళికంగా భారతదేశానికి కేంద్ర స్థానంలో ఉంది. ఈ నగరం మీదుగా ప్రవహించే నాగ్ నది వల్ల దీనికి నాగ్‌పూర్ అనే పేరు పెట్టారు. పాత నాగ్‌పూర్ (నేడు 'మహల్' అని పిలుస్తారు) నగరం, నాగ్ నదికి ఉత్తర ఒడ్డున ఉంది. పూర్ భారతీయ భాషలలో "నగరం" అని అర్ధం.
చరిత్ర
18వ శతాబ్దపు తొలినాళ్ళలో గోండ్ రాజవంశం నాయకుడు బఖ్త్ బులాండ్ షా ఈ నగరాన్ని నిర్మించాడు. ఆ తరువాత, డియోగ రాజ్ చాంద్ సుల్తాన్, కొండల క్రింద ఉన్న దేశంలో నివసిస్తూ నాగపూర్ ను తన రాజధానిగా చేసుకున్నాడు. నాగపూర్ నగరం స్థాపించబడి 300 సంవత్సరాలు పూర్తిచేసుకున్న సందర్భంగా 2002లో ఒక పెద్ద వేడుక నిర్వహించబడింది.
ప్రతిపాదిత మెట్రోపాలిటన్ ప్రాంత రెండు దశలు
మెట్రోపాలిటన్ ప్రాంత ప్రణాళికను ఎన్‌ఐటి రెండు దశల్లో ప్రతిపాదించింది:
మెట్రోపాలిటన్ ప్రాంత ప్రణాళిక కోసం ఎన్‌ఐటి విధానాన్ని రూపొందించింది. ప్రణాళిక ఖరారైన తర్వాత, అభివృద్ధి కోసం వివిధ పట్టణ ప్రణాళిక పథకాలు చేపట్టబడుతున్నాయి.
మూలాలు
వర్గం:భారతదేశం లోని ప్రాంతాలు వర్గం:నగరాలు వర్గం:మహారాష్ట్ర నగరాలు పట్టణాలు
రెంటాల (అయోమయ నివృత్తి)
రెంటాల - పల్నాడు జిల్లా, రెంటచింతల మండలానికి చెందిన గ్రామం.
రెంటాల తెలుగు వారిలో కొందరి ఇంటి పేరు. సినీ విమర్శకులు. రెంటాల గోపాలకృష్ణ గారి కుమారుడు
నరేంద్ర మోదీ
నరేంద్ర దామోదర్‌దాస్ మోదీ, 1950 సెప్టెంబర్ 17న జన్మించాడు. (ఆంగ్లం: Narendra Dāmodardās Modī) (గుజరాతి: નરેંદ્ર દામોદરદાસ મોદી) అతను భారతదేశపు ప్రధానమంత్రి. అంతకు పూర్వం 2001-14 కాలంలో గుజరాత్ ముఖ్యమంత్రిగా కొనసాగాడు. 2001లో కేశూభాయి పటేల్, ఉప ఎన్నికలలో భారతీయ జనతా పార్టీ ఓటమికి నైతిక బాధ్యత వహిస్తూ రాజీనామా చేయడంతో నరేంద్ర మోదీకి అధికార పగ్గాలు లభించాయి. ఆ తర్వాత రాష్ట్రంలో మోదీకి తిరుగులేదు. 2012 శాసనసభ ఎన్నికలలో విజయభేరి మ్రోగించి వరుసగా నాల్గవసారి గుజరాత్ ముఖ్యమంత్రిగా raj rathanbఎన్నికయ్యాడు
బాల్యం
1950, సెప్టెంబర్ 17న గుజరాత్‌లోని మెహ్సానా జిల్లాలోని వాద్‌నగర్‌లో ఒక దిగువ మధ్యతరగతి కుటుంబంలో జన్మించాడు. ఇయన తల్లిదండ్రులు దామోదర్ దాస్ మోదీ, హీరా బెన్ దంపతులకు 3 వ సంతానంగా జన్మించాడు. నరేంద్ర మోదీ పాఠశాల విద్య ను వాద్ నగర్ లో ఢిల్లీ విశ్వవిద్యాలయం నుంచి దూర విద్య ద్వారా రాజనీతి శాస్త్రంలో డిగ్రీ, గుజరాత్ విశ్వవిద్యాలయం నుంచి రాజనీతి శాస్త్రంలో పోస్టుగ్రాడ్యుయేషన్ పూర్తి చేశాడు. విద్యార్థి దశలోనే ఆర్. ఎస్.ఎస్ లో చేరి వాద్ నగర్ లో స్వయం సేవక్ గా శాఖలకు వెళ్ళేవాడు. 1970లో అహ్మదాబాద్ చేరుకొని ఆర్.ఎస్.ఎస్ లో చేరి అతి కొద్ది కాలంలోనే కీలకమైన బాధ్యతలు చేపట్టాడు. ఒక మారుమూల గ్రామంలో తేనీరు అమ్మడం ద్వారా ప్రారంభమైన ఆయన జీవితం కాల క్రమంలో అనేక మలుపులు తిరిగింది. మోదీకి తన తల్లి హీరాబెన్, సోదరి వాసంతితో మంచి అనుబంధం ఉంది. హీరాబెన్ 2022, డిసెంబరు 30 న చనిపోయింది.
రాజకీయ జీవితం
ఆర్.ఎస్.ఎస్ జీవితం:
నరేంద్ర మోదీ బాలుడిగా ఉన్న సమయంలోనే, గుజరాత్ రాష్ట్రంలో అప్పుడే బలపడుతున్న ఆర్.ఎస్.ఎస్ సంస్థ ను గుజరాత్ గ్రామీణ ప్రాంతాల్లో విస్తరణ కు వచ్చిన, వకీల్ సాబ్ గా ప్రసిద్ధి గాంచిన, లక్ష్మణ్ రావు ఇనాందార్ ద్వారా ప్రారంభమైన, వాద్ నగర్ శాఖలో స్వయం సేవక్ గా ప్రవేశించాడు. మోదీ ఉన్నత పాఠశాల విద్య ను పూర్తి చేసి 17 ఏళ్ల వయస్సు లో దేశ పర్యటన నిమిత్తం ఇల్లు వదిలి మధ్యప్రదేశ్, ఉత్తరప్రదేశ్, బీహార్ రాష్ట్రాల మీదగా పశ్చిమ బెంగాల్ లోని కలకత్తా , డార్జిలింగ్ వరకు వెళ్ళాడు , కలకత్తా లో రామకృష్ణ మఠం లో సన్యాసం తీసుకోవడానికి ప్రయత్నం చేయగా అక్కడి నిబంధనలు అంగీకరించక పోవడంతో అక్కడి నుండి బీహార్ మీదగా అప్పటి ఉత్తరప్రదేశ్ రాష్ట్రంలో ఉన్న ఆల్మోరా కు వెళ్లి రామకృష్ణ మఠం యొక్క ఆశ్రమంలో గడిపాడు, అలా 17 నుంచి 20 ఏళ్ళు వయస్సులో ఉత్తరభారతం లో ముఖ్యమైన ప్రాంతాల్లో పర్యటించి అక్కడి పరిస్థితులను ఆకళింపు చేసుకున్నాడు.
మోదీ పర్యటన ముగించుకుని స్వగ్రామమైన వాద్ నగర్ కి చేరి తల్లి దగ్గర దీవెనలు తీసుకొని అహ్మదాబాద్ లో తన మేనమామ నడుపుతున్న ఆర్.టి.సి క్యాంటీన్ లో పని చేస్తూనే తన గురువు వకీల్ సాబ్ ద్వారా తిరిగి ఆర్.ఎస్.ఎస్ లోకి ప్రవేశించాడు, వకీల్ సాబ్ అనుచరుడిగా అనతి కాలంలోనే అహ్మదాబాద్ నగర సంఘ్ శాఖల్లో అందరికి సూపరిచితులయ్యాడు. 1972లో గుజరాత్ రాష్ట్రంలో విశ్వహిందూ పరిషత్ తలపెట్టిన సాధు పరిషత్ కార్యక్రమ బాధ్యతలు, సభ కార్యక్రమాలు, వకీల్ సాబ్ తరుపున, విజయవంతంగా నిర్వహించి ఆర్.ఎస్.ఎస్ పెద్దల దృష్టిలో పడ్డాడు. ఆనాటి సంఘ్ లో సంస్థ సంఘ్ చాలక్ గురూజీ తరువాత ముఖ్యులు ఏక్ నాథ్ రానాడే, దత్తోపంత్ తేంగ్డే మరియు బాలా సాహెబ్ దేవరాస్ మున్నగువారు. సాధు పరిషత్ కార్యక్రమం విజయవంతం కావడంతో సంఘ్ లో మోదీకి కీలకమైన బాధ్యతలు అప్పగించడం జరిగింది. 1975లో అత్యవసర పరిస్థితి విధించిన సమయంలో దేశంలోని ఆనాటి కీలకమైన జాతీయ నాయకులను సంఘ్ ప్రతినిధిగా కలవడంతో పాటుగా నాయకులకు రహస్యంగా దాచి పెట్టే కార్యక్రమంలో కీలకమైన పాత్ర పోషించాడు. ఆ సమయంలోనే గుజరాత్ రాష్ట్ర సంఘ్ విద్యార్థి విభాగం ఏబీవీపీ నాయకుడిగా బాధ్యతలు చేపట్టి విద్యార్థులను విజయవంతంగా నడిపించాడు. అత్యయిక స్థితి ముగిసిన తరువాత సంఘ్ లో పెద్ద పెద్ద పదవులు నిర్వహించాడు. ఈ సమయంలోనే ఢిల్లీ వెళ్లి ప్రముఖ కార్మిక నాయకుడు, సంఘ్ పెద్దల్లో ఒకరైన దత్తోపంత్ తేంగ్డే కు పలు పుస్తకాల రచనలో సహాయకుడిగా పనిచేయడమే కాకుండా ఢిల్లీ రాజకీయ పరిస్థితులను ఆకళింపు చేసుకున్నాడు, పుస్తక రచన పూర్తి కాగానే గుజరాత్ కు తిరిగి వచ్చి గుజరాత్ రాష్ట్ర సంఘ్ సహా ప్రముఖ్ గా బాధ్యతలు చేపట్టి 1986 వరకు ఆ బాధ్యతల్లో కోనసాగడు. రాజకీయ జీవితం :
మోదీ ఆర్.ఎస్.ఎస్ లో పని చేస్తున్న సమయంలో నే ఆనాటి గుజరాత్ రాష్ట్ర జనసంఘ్ పార్టీ ముఖ్య నాయకులు నాథులాల్ ఝాగ్దా, వసంత్ భాయ్ గజేంద్రద్కర్ లతో ఏర్పడ్డ సన్నిహిత సంబంధాలు మోదీ ని రాజకీయాల పట్ల ఆకర్షితుడిని చేశాయి. 1986లో ఆర్.ఎస్.ఎస్ నుంచి భాజపా లోకి ప్రవేశించిన మొదటి తరం నాయకుల్లో వీరు ఒకరు. భాజపాలో చేరిన తర్వాత అహ్మదాబాద్ పురపాలక సంఘ ఎన్నికల భాద్యతలు తీసుకొని పురపాలక ఎన్నికల్లో భాజపాని గెలిపించడంలో కీలకమైన పాత్ర పోషించి భాజపా అగ్రనాయకత్వం దృష్టిలో పడ్డాడు. అప్పటి పార్టీ జాతీయ అధ్యక్షుడు ఎల్.కె.అద్వానీ ప్రోత్సాహం కూడా తోడై కొద్దికాలంలోనే రాష్ట్ర భారతీయ జనతా పార్టీ ప్రధాన కార్యదర్శి పదవిని చేపట్టారు. 1990లో లాల్ కృష్ణ అద్వానీ చేపట్టిన అయోధ్య రథయాత్రకు గుజరాత్ బాధ్యుడిగా, 1992లో మరళీ మనోహర్ జోషి చేపట్టిన కన్యాకుమారి-కాశ్మీర్ ఏక్తా రథయాత్రకు జాతీయ ఇన్‌చార్జీగా పనిచేశారు.
1993లో బీజేపీ ని రాష్ట్రవ్యాప్తంగా బలోపేతం చేసేందుకు రాష్ట్ర ప్రధాన కార్యదర్శిగా పలు యాత్రలు చేపట్టారు. 1995 లో జరిగిన శాసనసభ ఎన్నికల్లో బీజేపీ రాష్ట్రంలో అధికారంలోకి రావడానికి కీలకమైన పాత్ర పోషించారు. ఈ విజయం తరువాత ఆయన సేవలను జాతీయ స్థాయిలో వాడుకునేందుకు అద్వానీ తదితరులు ఉత్తర భారతంలో హిమాచల్ ప్రదేశ్, పంజాబ్, హర్యానా రాష్ట్రాల ఇంఛార్జి గా నియమించడం జరిగింది. ఆయా రాష్ట్రాల ఇంఛార్జి గా పార్టీని బలోపేతం చేయడమే కాకుండా పార్టీని అధికారంలోకి తీసుకువచ్చారు. మోదీ సాధించిన విజయాలను గమనించిన ఆర్.ఎస్.ఎస్ మరియు బీజేపీ నాయకత్వం బీజేపీ జాతీయ కార్యదర్శి పదవిని కట్టబెట్టింది. 1997లో అద్వానీ చేపట్టిన స్వర్ణజయన్త రథయాత్ర నిర్వహణ బాధ్యతను తీసుకొని విజయవంతం గా నిర్వహించి రథయాత్ర విజయానికి కీలకమైన పాత్ర పోషించాడు. 1998లో బీజేపీ పార్టీ అధ్యక్షుడు గా బాధ్యతలు చేపట్టిన కుష్బూ థాక్రే ప్రోద్బలంతో మోదీ భారతీయ జనతా పార్టీ జాతీయ ప్రధాన కార్యదర్శిగా నియమించబడ్డారు. ఆ తర్వాత జరిగిన 1998, 1999లలో లోక్ సభ ఎన్నికలలో భారతీయ జనతా పార్టీ విజయం సాధించింది. పార్టీ ప్రధాన కార్యదర్శి గా ఉంటూనే 1998లో జరిగిన గుజరాత్ శాసనసభ ఎన్నికల్లో తన వ్యూహాలతో పార్టీని విజయతీరాలకు చేర్చడంతో పార్టీలో సీనియర్ నాయకుడైన కేశూభాయి పటేల్ ముఖ్యమంత్రి అయ్యారు. 2000వ సమయంలో గుజరాత్‌లోని కుచ్ ప్రాంతంలో సంభవించిన పెను భూకంపం తర్వాత సహాయ కార్యక్రమాలు చేపట్టడంలో కేశూభాయి ప్రభుత్వం విఫలమైందని ప్రతిపక్షాలు విమర్శించడంతో భారతీయ జనతా పార్టీ నాయకత్వం 2001 అక్టోబరులో నరేంద్ర మోదీని గుజరాత్ ముఖ్యమంత్రి పీఠంపై అధిష్టించింది. అప్పటి నుంచి 2014 మే 21 నాడు ప్రధానమంత్రి పదవి చేపట్టేందుకు వీలుగా రాజీనామా చేసేవరకు గుజరాత్ ముఖ్యమంత్రిగా నరేంద్ర మోదీనే కొనసాగారు.
ముఖ్యమంత్రిగా మోదీ
ముఖ్యమంత్రి పీఠం అధిష్టించిన ఏడాదిలోనే ఆయన అద్భుత విజయాలు సాధించారు. భూకంపం వల్ల నష్టపోయిన ప్రాంతాల్లో పెద్ద ఎత్తున పునరావాస కార్యక్రమాలు చేపట్టినారు. 2002లో గోద్రాలో సబర్మతి ఎక్స్‌ప్రెస్ రైలు బోగీ దహనం తర్వాత జరిగిన అల్లర్లు ఆయన ప్రభుత్వానికి కష్టం కల్గించాయి. దేశ వ్యాప్తంగా ఆయన రాజీనామా చేయాలని విమర్శలు రావడంతో రాజీనామా సమర్పించి మళ్ళీ ఎన్నికలకు సిద్ధమయ్యారు.
2002 ఎన్నికలు: 2002 డిసెంబర్లో జరిగిన గుజరాత్ శాసనసభ ఎన్నికలలో మొత్తం 182 స్థానాలకు గాను భారతీయ జనతా పార్టీకి 126 స్థానాలలో విజయం చేకూర్చి వరుసగా రెండో సారి ముఖ్యమంత్రి అయ్యారు. 2002 గుజరాత్ అల్లర్లపై రాజకీయంగా ఎన్నో విమర్శలు వచ్చినప్పటికినీ సమర్థంగా తన అధికారాన్ని నిలబెట్టుకున్నారు. గుజరాత్ రాష్ట్రాన్ని ఆర్థికంగా బలోపేతం చేసి, ఉత్తమమైన పరిపాలన కార్యశీలిగా పేరు తెచ్చుకున్నారు.
2007 ఎన్నికలు : 2007 డిసెంబర్లో జరిగిన గుజరాత్ శాసనసభ ఎన్నికలు దేశవ్యాప్తంగా ఆకర్షించాయి. ఆ కాలంలో ఏ ఎన్నికలకూ లేని విశేష ప్రాధాన్యత గుజరాత్ ఎన్నికలకు లభించిందంటే అందులో ఎటువంటి అతిశయోక్తి లేదు. కేవలం ఒక రాష్ట్ర ఎన్నికలు దేశవ్యాప్తంగా ఆకర్షించడానికి కారణం ఇది జరగబోయే లోక్‌సభ ఎన్నికలను ప్రభావితం చేయడమే. అంతేకాకుండా 2009 లో భారతీయ జనతా పార్టీ తరఫున ప్రధానమంత్రి అభ్యర్థిగా ప్రకటించబడిన లాల్ కృష్ణ అద్వానీది గుజరాతే. కాంగ్రెస్ పార్టీ అధ్యక్షురాలు సోనియా గాంధీ రాజకీయ కార్యదర్శి కూడా గుజరాత్‌కే చెందినవారు. ఇటీవల కాలంలో అధికారంలో ఉంటూ మళ్ళీ పార్టీని గెలిపించిన సందర్భాలు తక్కువే. అటువంటిది వరుసగా మూడో పర్యాయం 182 స్థానాలకుగాను 117 స్థానాలు పొందటం విశేషం. ఆయన స్వయంగా మణినగర్ శాసనసభ నియోజకవర్గం నుంచి కాంగ్రెస్ అభ్యర్థి, కేంద్ర మంత్రి అయిన దిన్షా పటేల్ పై 87,161 ఓట్ల తేడాతో ఘన విజయం సాధించారు. గుజరాత్‌లో భారతీయ జనతా పార్టీ ప్రభుత్వం ఏర్పడటం అది 4 వ సారి కాగా నరేంద్ర మోదీ సర్కారు ఏర్పడటం 3 వ పర్యాయం. గుజరాత్‌లోని 4 భౌగోళిక ప్రాంతాలైన సౌరాష్ట్ర, మధ్య గుజరాత్, దక్షిణ గుజరాత్, ఉత్తర గుజరాత్‌ అన్నింటిలోనూ భారతీయ జనతా పార్టీ స్పష్టమైన ఆధిక్యత సాధించింది. భారతీయ జనతా పార్టీ కేంద్ర కార్యాలయం, ఇది భారతీయ జనతా పార్టీ జట్టు విజయమని, 'మ్యాన్ ఆఫ్ ది మ్యాచ్' మాత్రం నరేంద్ర మోదీ అనీ క్రికెట్ భాషలో వ్యాఖ్యానించింది. తాను 2001 నుంచే కాదు ఎప్పటి నుంచో సీఎం అని, ఎప్పటికీ గుజరాత్‌ సీఎం నేనని, సీఎం అంటే కామన్‌ మ్యాన్‌ అని నరేంద్ర మోదీ సరి కొత్త భాష్యం చెప్పారు.
2012 ఎన్నికలు: 2012 గుజరాత్ శాసనసభ ఎన్నికలలో మోదీ నాయకత్వంలోని భారతీయ జనతా పార్టీ సునాయాస విజయాన్ని నమోదు చేసింది. నరేంద్రమోదీ స్వయంగా మణినగర్ నుంచి 86వేలకు పైగా ఓట్ల ఆధిక్యతతో గెలుపొందినారు. వరసగా 4వ సారి గుజరాత్ ముఖ్యమంత్రి పీఠాన్ని ఎక్కిన నరేంద్రమోదీ దేశప్రజల దృష్టిని ఆకర్షించారు. వేగంగా జరిగిన రాజకీయ పరిణామాలతో ఏకంగా మోదీని ప్రధానమంత్రి అభ్యర్థిగా ప్రకటించే స్థాయికి వెళ్ళింది.
చేపట్టిన అభివృద్ధి కార్యక్రమాలు
2002లో ఎన్నికలలో విజయం సాధించిన తర్వాత మోదీ అనేక అభివృద్ధి కార్యక్రమాలపై దృష్టి సారించారు. విదేశీ పెట్టుబడులను కూడా ఆకర్షించడానికి విశేషంగా తోడ్పడ్డారు. నర్మదా ఆనకట్ట ఎత్తును పెంచి లక్షల ఎకరాల భూమిని సాగులోనికి తెచ్చారు. తాగునీటి సరఫరా, జల విద్యుత్‌పై కూడా శ్రద్ధ చూపినారు. అనేక మహిళా పథకాలను చేపట్టారు. పెట్టుబడులను రప్పించడంలో, పారిశ్రామిక అభివృద్ధిలో, ఎగుమతులలో గుజరాత్ రాష్ట్రాన్ని మోదీ అగ్రస్థానంలో కొనసాగిస్తున్నారు. 2011 సెప్టెంబరు 14న నరేంద్రమోదీ పరిపాలన సామర్థ్యాన్ని అమెరికా శ్లాఘించింది. అమెరికా కాంగ్రెస్‌కు చెందిన పరిపాలన విభాగం "భారతదేశపు అత్యుత్తమ పాలన, ఆకర్షణీయమైన అభివృద్ధి గుజరాత్‌లో కనిపిస్తున్నాయి. ప్రభుత్వ యంత్రాంగంలోని అవినీతిని, అలసత్వాన్ని తొలిగించి ఆర్థికరథ చక్రాలను గాడిలో పెట్టారు" అని అభివర్ణించింది.
ప్రధానిగా
2014 మే 26న నరేంద్రమోదీ భారతదేశ 15వ ప్రధానమంత్రిగా ప్రమాణస్వీకారం చేశారు. భారత ప్రధానమంత్రిగా నరేంద్ర మోదీ పలు నిర్ణయాలు, విధి విధానాలు అమలుచేశాడు. వాటిలో 500, 1000, 2000 రూపాయల నోట్ల రద్దు, జీఎస్టీ అమలు, అధికరణ 370 రద్దు, ట్రిపుల్ తలాక్ రద్దు, పారసత్వం సవరణ చట్టం (CAA), జాతీయ పౌర జాబితా(NRC) అమలు వంటివి ఉన్నాయి.
మూలాలు
వర్గం:1950 జననాలు వర్గం:భారతీయ జనతా పార్టీ రాజకీయ నాయకులు వర్గం:భారతీయ జనతా పార్టీ ముఖ్యమంత్రులు వర్గం:గుజరాత్ ముఖ్యమంత్రులు వర్గం:గుజరాత్ వ్యక్తులు వర్గం:జీవిస్తున్న ప్రజలు వర్గం:16వ లోక్‌సభ సభ్యులు వర్గం:ఈ వారం వ్యాసాలు వర్గం:భారత ప్రభుత్వ మంత్రులు
రక్షాబంధన్ (సినిమా)
రక్షాబంధన్ అక్షయ్ కుమార్​, నానా పాటేకర్, భూమి ఫెడ్నేకర్ ప్రధాన పాత్రల్లో నిర్మించిన హిందీ సినిమా. ఈ సినిమా 2022 ఆగస్టు 11న విడుదలకానుంది.
చిత్ర నిర్మాణం
ఈ సినిమా షూటింగ్‌ని 4 ఆగష్టు 2020న ప్రారంభించారు. ఈ చిత్రానికి సంబంధించి ఏప్రిల్ 2021లో ప్రీ-ప్రొడక్షన్ పనులు ప్రారంభమయ్యాక కరోనా ప్రభావంతో షూటింగ్ ఆపేశారు. ఈ సినిమా లాక్‌డౌన్‌ అనంతరం 21 జూన్ 2021న ప్రారంభించారు.
మూలాలు
వర్గం:2021 సినిమాలు వర్గం:హిందీ సినిమా వర్గం:విడుదల కానున్న సినిమాలు
ఏకావలీ ఖన్నా
ఏకావలీ ఖన్నా, బెంగాలీ సినిమా నటి. బాలీవుడ్, హాలీవుడ్ సినిమాలలో కూడా నటించింది.
జననం, విద్య
ఏకావలీ ఖన్నా పశ్చిమ బెంగాల్ లోని కోల్‌కతాలో జన్మించింది. కలకత్తాలోని మోడరన్ హైస్కూల్‌లో ప్రాథమిక విద్యను, ఢిల్లీ యూనివర్సిటీలో గ్రాడ్యుయేట్ ను పూర్తిచేసింది.
సినిమారంగం
2018లో రోహిత్ కర్ణ్ బత్రా దర్శకత్వం వహించిన లైన్ ఆఫ్ డీసెంట్ అనే హాలీవుడ్ సినిమాలో నటించింది. శశాంక్ ఘోష్ దర్శకత్వం వహించిన వీరే ది వెడ్డింగ్‌ సినిమాలో కూడా ఏకావలీ కీలక పాత్ర పోషించింది. కుముద్ చౌదరి దర్శకత్వం వహించిన చోటే నవాబ్, మయూర్ హర్దాస్ దర్శకత్వం వహించిన డార్క్ లైట్, అమిత్ జోషి దర్శకత్వం వహించిన యార్జిగ్రీ, గణేష్ శెట్టి దర్శకత్వం వహించిన ఆనం, సుమన్ ఘోష్ దర్శకత్వం వహించిన ఆధార్ మొదలైన సినిమాలలో నటించింది. రాజ్ చక్రవర్తి దర్శకత్వం వహించిన కాట్మండు, సుమన్ ఘోష్ దర్శకత్వం వహించిన ద్వాండో, చంద్రశిష్ రే దర్శకత్వం వహించిన నిరొంటోర్ వంటి బెంగాలీ సినిమాలలో కూడా నటించింది.
మూలాలు
వర్గం:హిందీ సినిమా నటీమణులు వర్గం:జీవిస్తున్న ప్రజలు వర్గం:బెంగాలీ సినిమా నటీమణులు
ఈచనారి వినాయగర్ దేవాలయం
చరిత్ర
6 అడుగుల ఎత్తు, 3 అడుగుల వ్యాసం కలిగిన వినాయక విగ్రహాన్ని మదురై నుంచిC పేరూర్ పతీశ్వరార్ ఆలయంలో ప్రతిష్ఠించేందుకు తరలిస్తుండగా బండి ఇరుసు విరిగి ఆలయం ఉన్న ప్రదేశంలో కూర్చున్నట్లు సమాచారం. తద్వారా ఇక్కడ ఆలయం నిర్మించబడిందని స్థల పురాణం చెబుతుంది.
దుమ్కా లోక్‌సభ నియోజకవర్గం
మూలాలు
వర్గం:జార్ఖండ్ లోక్‌సభ నియోజకవర్గాలు
గాదరి కిషోర్ కుమార్
డా.గాదరి కిశోర్ కుమార్, తెలంగాణ రాష్ట్రానికి చెందిన రాజకీయ నాయకుడు. ప్రస్తుతం భారత్ రాష్ట్ర సమితి నుండి తుంగతుర్తి శాసనసభ నియోజకవర్గం ఎమ్మెల్యేగా ప్రాతినిధ్యం వహిస్తున్నాడు.
జననం
కిశోర్ కుమార్ 1981, జూన్ 16న గాదరి మారయ్య - సుజాత దంపతులకు తెలంగాణ రాష్ట్రం, సూర్యాపేట జిల్లాలోని తుంగతుర్తిలో జన్మించాడు.
విద్యార్థి జీవితం
1990-1996 వరకు నల్లగొండ జిల్లా సర్వేల్ లోని రెసిడెన్సియల్ పాఠశాలలో చదివాడు. 2006లో ఉస్మానియా విశ్వవిద్యాలయం నుండి ఎంఏ జర్నలిజం చేసి, 2017లో పిహెచ్.డి. పట్టా అందుకున్నాడు. విశ్వవిద్యాలయం విద్యార్థిగా ఉన్న సమయంలో తెలంగాణ ప్రత్యేక రాష్ట్ర విద్యార్థి ఉద్యమంలో కీలక పాత్ర పోషించాడు.
వ్యక్తిగత జీవితం
కిశోర్ కు కమలతో 2014, ఆగస్టు 14న వివాహం జరిగింది. వారికి ఇద్దరు కుమారులు ఉన్నారు.
రాజకీయ జీవితం
2014లో జరిగిన అసెంబ్లీ ఎన్నికల్లో తెలంగాణ రాష్ట్ర సమితి పార్టీ తరపున తుంగతుర్తి శాసనసభ నియోజకవర్గం నుండి పోటీచేసి, భారత జాతీయ కాంగ్రెస్ అభ్యర్థి అద్దంకి దయాకర్ పై 2,379 ఓట్ల మెజారిటీతో గెలుపొందాడు. గాదరి కిశోర్ ను తెలంగాణ రాష్ట్ర ముఖ్యమంత్రి పార్లమెంటరీ సెక్రటరీగా నియమించడమే కాకుండా వైద్య, ఆరోగ్యశాఖ బాధ్యతలను అప్పగించాడు. 2018 లో జరిగిన తెలంగాణ ముందస్తు ఎన్నికల్లో తెలంగాణ రాష్ట్ర సమితి పార్టీ టికెట్ పై తుంగతుర్తి శాసనసభ నియోజకవర్గం నుండి పోటీచేసి కాంగ్రెస్ పార్టీ అభ్యర్థి అద్దంకి దయాకర్ పై 1,847 ఓట్ల మెజారిటీతో గెలుపొందాడు.
మూలాలు
వర్గం:1981 జననాలు వర్గం:జీవిస్తున్న ప్రజలు వర్గం:తెలంగాణ రాష్ట్ర సమితి రాజకీయ నాయకులు వర్గం:సూర్యాపేట జిల్లా నుండి ఎన్నికైన శాసన సభ్యులు వర్గం:సూర్యాపేట జిల్లా రాజకీయ నాయకులు వర్గం:తెలంగాణ శాసన సభ్యులు (2014) వర్గం:తెలంగాణ శాసన సభ్యులు (2018) వర్గం:సూర్యాపేట జిల్లా వ్యక్తులు
హిందు మహాసభ
మూలాలు
వర్గం:భారతదేశంలో బ్రిటిషు పాలన వర్గం:హిందూ జాతీయతా వాదం
తిప్పల నాగిరెడ్డి
తిప్పల నాగిరెడ్డి ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019లో జరిగిన అసెంబ్లీ ఎన్నికల్లో గాజువాక నియోజకవర్గం నుండి ఎమ్మెల్యేగా గెలిచాడు.
జననం, విద్యాభాస్యం
తిప్పల నాగిరెడ్డి 1954లో ఆంధ్రప్రదేశ్ రాష్ట్రం, విశాఖపట్నం జిల్లా, పెదగంట్యాడ, వెంకన్నపాలెం గ్రామంలో జన్మించాడు. ఆయన ఇంటర్మీడియట్‌ వరకు చదువుకున్నాడు.
రాజకీయ జీవితం
తిప్పల నాగిరెడ్డి రాజకీయాల్లోకి రాకముందు వీఏఓగా పనిచేస్తూ ఆ వ్యవస్థను రద్దు చేయడంతో 1984లో కాంగ్రెస్‌ పార్టీలో చేరి తన రాజకీయ జీవితాన్ని ప్రారంభించి కాంగ్రెస్ పార్టీలో వివిధ హోదాల్లో పని చేసి, విశాఖ గ్రామ ఉద్యోగుల సంఘం అధ్యక్షుడిగా, వీఏవో సంఘం ప్రధాన కార్యదర్శిగా పని చేశాడు. ఆయన 2007 మహా విశాఖ నగరపాలక సంస్థ (జీవీఎంసీ) ఎన్నికల్లో స్వతంత్ర అభ్యర్థిగా పోటీ చేసి, కార్పొరేటర్‌గా ఎన్నికయ్యాడు.
తిప్పల నాగిరెడ్డి 2009లో జరిగిన అసెంబ్లీ ఎన్నికల్లో గాజువాక నియోజకవర్గం నుండి స్వతంత్ర అభ్యర్థిగా పోటీ చేసి రెండవ స్థానంలో నిలిచాడు. ఆయన అనంతరం వైఎస్సార్ కాంగ్రెస్ పార్టీలో చేరి 2014లో జరిగిన ఎన్నికల్లో వైసీపీ తరపున పోటీ చేసి ఓడిపోయాడు. తిప్పల నాగిరెడ్డి 2019లో జరిగిన ఎన్నికల్లో వైసీపీ తరపున పోటీ చేసి తన సమీప ప్రత్యర్థి జనసేన అభ్యర్థి పవన్ కళ్యాణ్ పై 16753 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు.
మూలాలు
వర్గం:వై.యస్.ఆర్. కాంగ్రెస్ పార్టీ రాజకీయ నాయకులు వర్గం:ఆంధ్రప్రదేశ్ శాసన సభ్యులు (2019)
గొల్లలవలస (పోలాకి)
గొల్లలవలస శ్రీకాకుళం జిల్లా, పోలాకి మండలం లోని గ్రామం. ఇది మండల కేంద్రమైన పోలాకి నుండి 5 కి. మీ. దూరం లోను, సమీప పట్టణమైన శ్రీకాకుళం నుండి 25 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 440 ఇళ్లతో, 1528 జనాభాతో 180 హెక్టార్లలో విస్తరించి ఉంది. గ్రామంలో మగవారి సంఖ్య 734, ఆడవారి సంఖ్య 794. షెడ్యూల్డ్ కులాల సంఖ్య 177 కాగా షెడ్యూల్డ్ తెగల సంఖ్య 1. గ్రామం యొక్క జనగణన లొకేషన్ కోడ్ 581494 .పిన్ కోడ్: 532429.
గ్రామ విశేషాలు
వ్యవసాయ ఆధారము. పూర్వము గొల్ల జాతికి చందిన వారు ఎక్కువగా ఉన్నందున ఈఊరికి ఆపేరు వచ్చింది. ప్రస్తుతము ఒక్క గొల్ల వాడు లేడు. వెలమ అత్యధిక జనాభా గలదు. మిగతా అన్ని కులములు ఉన్నాయి. ఎస్సీ కులము 2వదిగా ఉంది. ఈ గ్రామానికి 4 మూలలా 4 చెరువు ఉన్నాయి. ఎలిమెంటరీ స్కూల్,జడ్.పి.ఉన్నత పాఠశాల ఉన్నాయి. శివాలయము, రామాలయము, త్రినాధఆలయము ఉన్నాయి. మొత్తము 150 ఎకరముల మాగాణి భూమితో పాడి పంటలతో ఎప్పుడూ కలకలలాడుతూ ఉంటుంది.
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాల ఒకటి, ప్రభుత్వ ప్రాథమికోన్నత పాఠశాల ఒకటి ఉంది. బాలబడి, మాధ్యమిక పాఠశాల‌లు నరసన్నపేటలో ఉన్నాయి. సమీప జూనియర్ కళాశాల నరసన్నపేటలోను, ప్రభుత్వ ఆర్ట్స్ / సైన్స్ డిగ్రీ కళాశాల పోలాకిలోనూ ఉన్నాయి. సమీప వైద్య కళాశాల, మేనేజిమెంటు కళాశాల, పాలీటెక్నిక్ శ్రీకాకుళంలో ఉన్నాయి. సమీప వృత్తి విద్యా శిక్షణ పాఠశాల నరసన్నపేటలోను, అనియత విద్యా కేంద్రం, దివ్యాంగుల ప్రత్యేక పాఠశాల‌లు శ్రీకాకుళంలోనూ ఉన్నాయి.
ప్రభుత్వ వైద్య సౌకర్యం
గొల్లలవలసలో ఉన్న ఒక పశు వైద్యశాలలో ఒక డాక్టరు, ఒకరు పారామెడికల్ సిబ్బందీ ఉన్నారు. ఒక సంచార వైద్య శాలలో డాక్టర్లు లేరు. ముగ్గురు పారామెడికల్ సిబ్బంది ఉన్నారు. ప్రాథమిక ఆరోగ్య కేంద్రం, ప్రాథమిక ఆరోగ్య ఉప కేంద్రం గ్రామం నుండి 5 నుండి 10 కి.మీ. దూరంలో ఉన్నాయి. డిస్పెన్సరీ గ్రామం నుండి 5 నుండి 10 కి.మీ. దూరంలో ఉంది. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
ప్రైవేటు వైద్య సౌకర్యం
గ్రామంలో ఒక ప్రైవేటు వైద్య సౌకర్యం ఉంది. డిగ్రీ లేని డాక్టరు ఒకరు ఉన్నారు.
తాగు నీరు
బావుల నీరు గ్రామంలో అందుబాటులో ఉంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది.
పారిశుధ్యం
గ్రామంలో మురుగునీటి పారుదల వ్యవస్థ లేదు. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
గొల్లలవలసలో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం గ్రామానికి 5 నుండి 10 కి.మీ. దూరంలో ఉంది. పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉంది. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామానికి 5 నుండి 10 కి.మీ. దూరంలో ఉన్నాయి.సమీప గ్రామాల నుండి ఆటో సౌకర్యం ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. ప్రభుత్వ రవాణా సంస్థ బస్సు సౌకర్యం, ప్రైవేటు బస్సు సౌకర్యం మొదలైనవి గ్రామానికి 5 కి.మీ. లోపు దూరంలో ఉన్నాయి. రైల్వే స్టేషన్ గ్రామం నుండి 10 కి.మీ.కి పైబడిన దూరంలో ఉంది.జిల్లా రహదారి గ్రామం గుండా పోతోంది. జాతీయ రహదారి గ్రామం నుండి 5 నుండి 10 కి.మీ. దూరంలో ఉంది. రాష్ట్ర రహదారి, ప్రధాన జిల్లా రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో తారు రోడ్లు, కంకర రోడ్లు ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. ఏటీఎమ్, వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 5 నుండి 10 కి.మీ. దూరంలో ఉన్నాయి. రోజువారీ మార్కెట్, వారం వారం సంత, వ్యవసాయ మార్కెటింగ్ సొసైటీ గ్రామం నుండి 5 నుండి 10 కి.మీ. దూరంలో ఉన్నాయి.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు ఉన్నాయి. గ్రామంలో ఆటల మైదానం ఉంది. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ స్టేషన్, జనన మరణాల నమోదు కార్యాలయం ఉన్నాయి. ఆశా కార్యకర్త గ్రామం నుండి 5 నుండి 10 కి.మీ. దూరంలో ఉంది. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 5 నుండి 10 కి.మీ. దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి విద్యుత్ సరఫరా చేస్తున్నారు.
భూమి వినియోగం
గొల్లలవలసలో భూ వినియోగం కింది విధంగా ఉంది:
నీటిపారుదల సౌకర్యాలు
గొల్లలవలసలో వ్యవసాయానికి నీటి సరఫరా కింది వనరుల ద్వారా జరుగుతోంది.
ఉత్పత్తి
గొల్లలవలసలో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
వరి, జనపనార, పొద్ద్దు తిరుగుడు
చేతివృత్తులవారి ఉత్పత్తులు
కుండల తయారీ
కొర్లంక (తిర్యాని)
కొర్లంక, తెలంగాణ రాష్ట్రం, కొమరంభీం జిల్లా, తిర్యాని మండలంలోని గ్రామం.
ఇది మండల కేంద్రమైన తిర్యాని నుండి 10 కి.మీ. దూరం లోను, సమీప పట్టణమైన బెల్లంపల్లి నుండి 18 కి.మీ. దూరంలోనూ ఉంది. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత ఆదిలాబాద్ జిల్లా లోని ఇదే మండలంలో ఉండేది.
గణాంక వివరాలు
2011 భారత జనగణన గణాంకాల ప్రకారం ఈ గ్రామం 31 ఇళ్లతో, 154 జనాభాతో 2818 హెక్టార్లలో విస్తరించి ఉంది. గ్రామంలో మగవారి సంఖ్య 77, ఆడవారి సంఖ్య 77. షెడ్యూల్డ్ కులాల సంఖ్య 0 కాగా షెడ్యూల్డ్ తెగల సంఖ్య 154. గ్రామం యొక్క జనగణన లొకేషన్ కోడ్ 570003 .పిన్ కోడ్: 504294.
విద్యా సౌకర్యాలు
గ్రామంలో ప్రైవేటు ప్రాథమిక పాఠశాల ఒకటి ఉంది.బాలబడి, ప్రాథమికోన్నత పాఠశాల, మాధ్యమిక పాఠశాల‌లు తిర్యానిలో ఉన్నాయి. సమీప జూనియర్ కళాశాల తిర్యానిలోను, ప్రభుత్వ ఆర్ట్స్ / సైన్స్ డిగ్రీ కళాశాల బెల్లంపల్లిలోనూ ఉన్నాయి. సమీప వైద్య కళాశాల ఆదిలాబాద్లోను, పాలీటెక్నిక్‌ బెల్లంపల్లిలోను, మేనేజిమెంటు కళాశాల మంచిర్యాలలోనూ ఉన్నాయి. సమీప వృత్తి విద్యా శిక్షణ పాఠశాల బెల్లంపల్లిలోను, అనియత విద్యా కేంద్రం మంచిర్యాలలోను, దివ్యాంగుల ప్రత్యేక పాఠశాల మందమర్రి లోనూ ఉన్నాయి.
ప్రభుత్వ వైద్య సౌకర్యం
సమీప ప్రాథమిక ఆరోగ్య కేంద్రం, ప్రాథమిక ఆరోగ్య ఉప కేంద్రం గ్రామం నుండి 5 కి.మీ. లోపు దూరంలో ఉన్నాయి. సమీప సామాజిక ఆరోగ్య కేంద్రం గ్రామం నుండి 5 నుండి 10 కి.మీ. దూరంలో ఉంది. మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, పశు వైద్యశాల, సంచార వైద్య శాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
తాగు నీరు
గ్రామంలో ఏడాది పొడుగునా చేతిపంపుల ద్వారా నీరు అందుతుంది.
పారిశుధ్యం
గ్రామంలో మురుగునీటి పారుదల వ్యవస్థ లేదు. మురుగునీటిని శుద్ధి ప్లాంట్‌లోకి పంపిస్తున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
పోస్టాఫీసు సౌకర్యం గ్రామానికి 5 కి.మీ. లోపు దూరంలో ఉంది. పోస్ట్ అండ్ టెలిగ్రాఫ్ ఆఫీసు గ్రామానికి 5 నుండి 10 కి.మీ. దూరంలో ఉంది. సబ్ పోస్టాఫీసు సౌకర్యం గ్రామం నుండి 10 కి.మీ.కి పైబడిన దూరంలో ఉంది. మొబైల్ ఫోన్ ఉంది. లాండ్ లైన్ టెలిఫోన్, పబ్లిక్ ఫోన్ ఆఫీసు గ్రామానికి 5 నుండి 10 కి.మీ. దూరంలో ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి.
ఆటో సౌకర్యం గ్రామానికి 5 కి.మీ. లోపు దూరంలో ఉంది. ప్రైవేటు బస్సు సౌకర్యం, ట్రాక్టరు సౌకర్యం మొదలైనవి గ్రామానికి 5 నుండి 10 కి.మీ. దూరంలో ఉన్నాయి. ప్రభుత్వ రవాణా సంస్థ బస్సు సౌకర్యం, రైల్వే స్టేషన్ మొదలైనవి గ్రామం నుండి 10 కి.మీ.కి పైబడిన దూరంలో ఉన్నాయి.
ప్రధాన జిల్లా రహదారి, జిల్లా రహదారి గ్రామం నుండి 5 నుండి 10 కి.మీ. దూరంలో ఉన్నాయి. జాతీయ రహదారి, రాష్ట్ర రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో కంకర రోడ్లు ఉన్నాయి.
మార్కెటింగు, బ్యాంకింగు
పౌర సరఫరాల వ్యవస్థ దుకాణం గ్రామం నుండి 5 కి.మీ. లోపు దూరంలో ఉంది. వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 5 నుండి 10 కి.మీ. దూరంలో ఉన్నాయి. స్వయం సహాయక బృందం, రోజువారీ మార్కెట్, వారం వారం సంత, వ్యవసాయ మార్కెటింగ్ సొసైటీ గ్రామం నుండి 5 నుండి 10 కి.మీ. దూరంలో ఉన్నాయి. ఏటీఎమ్ గ్రామం నుండి 10 కి.మీ.కి పైబడిన దూరంలో ఉంది.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 5 గంటల పాటు వ్యవసాయానికి, 10 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
కొర్లంకలో భూ వినియోగం కింది విధంగా ఉంది:
ఉత్పత్తి
కొర్లంకలో ఈ కింది వస్తువులు ఉత్పత్తి అవుతున్నాయి.
దేశబంధు గుప్త
పత్రికా స్వేచ్ఛను కాపాడటానికి, ఢిల్లీ అసెంబ్లీ హోదా కోసం వాదించడానికి అతను విస్తృతంగా పనిచేశాడు. పంజాబ్, హర్యానా ను వేరు చేయాలని కూడా అతను వాదించాడు.
కొర్లంక (తిర్యాని)
ప్రధాన పంటలు
వరి
దేశబంధు గుప్త
జననం
దేశబంధు గుప్తా హర్యానా రాష్ట్రంలోని పానిపట్లో గల బడి పహాడ్ ప్రాంతంలో రతీ రామ్ గుప్తాగా జన్మించాడు. అతని తండ్రి షదిరామ్. ఇతడు ఉర్దూ భాషలో పండితుడు.
వివాహం, కుటుంబం
అతను 19 ఏళ్ల వయస్సులో, 17 ఏళ్ల సోనా దేవిని వివాహం చేసుకున్నాడు. అతనికి విశ్వబంధు గుప్త, ప్రేంబంధు గుప్త, రమేష్ గుప్త, సతీష్ గుప్త అనే నలుగురు కుమారులు ఉన్నారు.
విద్య, స్వాతంత్ర్యోద్యమం
రతీ రామ్ గుప్తా పానిపట్ లోని ఒక మదరసాలో తన ప్రాథమిక విద్యను పూర్తి చేశాడు, ఆపై సెయింట్ స్టీఫెన్స్ కాలేజీలో చదువుకున్నాడు. ఈ సమయంలోనే జలియన్‌వాలా బాగ్ మారణకాండ వంటి సంఘటనలు జరిగాయి. ఈ ఘటన యువకుడైన రతీ రామ్‌పై తీవ్ర ప్రభావం చూపింది. దీని ద్వారా భారతదేశంలో బ్రిటిష్ పాలనకు వ్యతిరేకంగా స్వాతంత్ర్య పోరాటంలో మరింత ప్రత్యక్ష పాత్ర పోషించడానికి దేశబంధు గుప్తా ప్రేరణ పొందాడు. అతను సెయింట్ స్టీఫెన్స్ కళాశాల నుండి వైదొలగాలని కోరుతూ కళాశాల ప్రిన్సిపాల్ శ్రీ ఎస్ కె రుద్రకు నోటీసు ఇచ్చాడు. ఎస్ కె రుద్ర సానుభూతితో దీనిని అంగీకరించి, స్వాతంత్ర్య పోరాటంలో పాల్గొనడానికి తన నిర్ణయాన్ని తెలిపాడు. యువకుడైన రతీ రామ్‌ని స్వాతంత్ర్యోద్యమం వైపు ప్రోత్సహించాడు. స్వాతంత్ర్య ఉద్యమంలో, అతను లాలా లజపతిరాయ్, స్వామి శ్రద్ధానంద్ లతో అవినాభావ సంబంధాన్ని కలిగి ఉన్నాడు. అతను లాలా లజపతిరాయ్ విశ్వాసపాత్రుడు.
రాజకీయ కార్యకలాపాలు
దేశబంధు గుప్తా రాజకీయ కార్యక్రమాలలో చురుకుగా పాల్గొనడం అనేది భారత స్వాతంత్ర్య పోరాటంలో చేరటానికి గల ప్రధాన కారణం. స్వాతంత్ర్య పోరాటంలో చురుకుగా పాల్గొన్న ఫలితంగా అనేక సందర్భాల్లో అతను రాజకీయ ఖైదు అనుభవించాడు. అతను మొదట 19 సంవత్సరాల వయస్సులో జైలు శిక్ష అనుభవించాడు.
హర్యానా, పంజాబ్ ల విభజన
అతను 1927లో జైలు నుండి విడుదలైన తర్వాత హర్యానా, పంజాబ్‌ల విభజన కోసం ప్రచారం చేశాడు. ఇందులో రణబీర్ హుడా వంటి నాయకులు కూడా పాల్గొన్నారు.
మరణం
స్వాతంత్ర్య పోరాటంలో, రాజకీయ కార్యకలాపాల్లో ఎంతో చురుగ్గా పాల్గొన్న రతీ రామ్ దేశబంధు గుప్తా 1951 21 నవంబరు 21 న కలకత్తా కు దగ్గరలో విమాన ప్రమాదం వల్ల మరణించాడు.
మూలాలు
వర్గం:భారత స్వాతంత్ర్య సమర యోధులు వర్గం:భారత తపాలా బిళ్ళపై ఉన్న ప్రముఖులు వర్గం:పాత్రికేయులు వర్గం:హర్యానా రాజకీయ నాయకులు వర్గం:హర్యానా వ్యక్తులు వర్గం:ఉర్దూ పండితులు వర్గం:విమాన ప్రమాదాల్లో మరణించినవారు
సైన్స్ ఆఫ్ ఐడెంటిటీ ఫౌండేషన్
సైన్స్ ఆఫ్ ఐడెంటిటీ ఫౌండేషన్ (SIF) అనేది యునైటెడ్ స్టేట్స్‌లోని హవాయి లో ఉన్న ఒక హిందూ వైష్ణవ యోగా సంస్థ, దీనిని క్రిస్ బట్లర్ (అతని వైష్ణవ పేరు సిద్ధస్వరూపానంద గోస్వామి అని కూడా పిలుస్తారు) 1977లో స్థాపించారు.
ప్రారంభ చరిత్ర
1969లో హైకూ మెడిటేషన్ సెంటర్‌ను స్థాపించిన తర్వాత బట్లర్ అనుచరులను సంపాదించుకున్నాడు. అతను 1970లో ఇంటర్నేషనల్ సొసైటీ ఫర్ కృష్ణ కాన్షియస్‌నెస్ (ఇస్కాన్)లో చేరాడు, అయితే ఇస్కాన్ వ్యవస్థాపకుడు A. C. భక్తివేదాంత స్వామి ప్రభుపాద మరణం తర్వాత, బట్లర్ ఇస్కాన్ నుండి విడిపోయి SIFని స్థాపించాడు.
వేదాంతశాస్త్రం
ఈ సంస్థ యోగా బోధనను, కృష్ణైట్ వైష్ణవ హిందూధర్మంలోని ఇతర అంశాలను మిళితం చేస్తుంది. హిందూధర్మంలో స్థిరపడినప్పటికీ, భక్తి యోగా SIF తత్వశాస్త్రం "క్రైస్తవ మతంతో, ఇస్లాం మతంతో, ఏ నిష్కపటమైన మత వ్యవస్థతో విభేదించదని బట్లర్ నొక్కిచెప్పారు. ఇది హిందూ సంస్థ అని ఎవరూ అనకుండా భక్తి యోగా సారాంశాన్ని బోధించడానికి మేము ప్రయత్నిస్తున్నాము అని చెప్పాడు.
ఈ సంస్థ సభ్యులు తప్పనిసరిగా శాఖాహారాన్ని ఆచరించాలి. మద్యం, ధూమపానం, అక్రమ సంభోగం లేదా జూదం ఆడకూడదు.
ప్రముఖ వ్యక్తులు
తులసి గబ్బార్డ్ — యునైటెడ్ స్టేట్స్ కాంగ్రెస్ (ప్రత్యేకంగా US హౌస్ ఆఫ్ రిప్రజెంటేటివ్స్)లో మొదటి హిందూ సభ్యులు, క్రిస్ బట్లర్ ప్రత్యక్ష శిష్యురాలు.
మూలాలు
వర్గం:సంస్థలు వర్గం:ఆధ్యాత్మిక సంస్థలు
అజంపురా
అజంపురా, తెలంగాణ రాష్ట్ర రాజధాని హైదరాబాదు మూసి నది ఒడ్డున ఉన్న ప్రాంతం. ఇక్కడికి సమీపంలో డబీర్‌పూర్, సైదాబాద్, చాదర్ ఘాట్, మలక్‌పేట, చంచల్‌గూడ మొదలైన ప్రాంతాలు ఉన్నాయి. 2003 నాటికి అజాంపూరాలో 27,500 మంది జనాభా ఉన్నారు. పాతబస్తీ శివారు ప్రాంతాల మాదిరిగానే ఇక్కడ కూడా ముస్లిం జనాభా ఎక్కువ ఉంది. అజంపురా చాదర్‌ఘాట్ పోలీసు స్టేషను అధికార పరిధిలోకి వస్తుంది.
సమీప ప్రాంతాలు
మలక్‌పేట, తిర్మల ఆర్కేడ్, రాణిబాగ్, కాశీ ఖబర్, అష్రఫ్ నగర్ మొదలైన ప్రాంతాలు అజంపురాకు సమీపంలో ఉన్నాయి.
వాణిజ్య ప్రాంతం
అజంపురా ప్రాంతంలోని మసీదు-ఎ-సాహిఫా చుట్టూ అనేక దుకాణాలు ఉన్నాయి. హైదరాబాదు బిర్యాని, హలీమ్, నిహారీ, కబాబ్స్ వంటి వంటకాలు లభించే రెస్టారెంట్లు ఉన్నాయి. ముస్లిం ప్రసూతి ఆసుపత్రి, తుంబే ఆసుపత్రి వంటి అనేక ఆసుపత్రులు ఈ ప్రాంతంలో ఉన్నాయి.
రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో అజంపురా నుండి నగరంలోని ఇతర ప్రాంతాలకు బస్సు సౌకర్యం ఉంది. ఇక్కడికి సమీపంలో మలక్‌పేట మెట్రో స్టేషను, మలక్‌పేట రైల్వే స్టేషను ఉంది.
ఇతర వివరాలు
మస్జిద్-ఇ-సాహిఫా అజంపురాలోని ఒక పేరొందిన మసీదు. ఇక్కడ అజాంపురా చమన్/రోటరీ పార్కు, అనేక స్థానిక క్రికెట్ పోటీలు జరుగుతున్న టార్జాన్ మైదానం, రాష్ట్ర గ్రంథాలయం, కమ్యూనిటీ హాల్ కూడా ఉన్నాయి.
మూలాలు
వర్గం:హైదరాబాదులోని ప్రాంతాలు
సన
వ్యక్తిగత జీవితం
సన ఒక ముస్లిం కుటుంబంలో జన్మించింది. ఈమెకు ఒక కుమారుడు అన్వర్, ఒక కుమార్తె. అన్వర్ ధారావాహికల నిర్మాణ రంగంలో పని చేస్తున్నాడు. కుమార్తె డిగ్రీ పూర్తి చేసింది.
కెరీర్
ఈమె మొదటగా మోడల్ గా తన కెరీర్ ప్రారంభించింది. దూరదర్శన్ లో ప్రసారమైన రుద్రమదేవి ధారావాహిక ద్వారా తన నట జీవితాన్ని ప్రారంభించింది. తర్వాత తెలుగు, తమిళ, కన్నడ భాషల్లో సుమారు 600కి పైగా చిత్రాల్లో నటించింది.
రాజకీయాలు
సినీ నటుడు మురళీమోహన్ తెలుగుదేశం పార్టీ ఎం. పీ గా పోటీ చేసినపుడు ఆయన తరఫున ప్రచారం చేసింది.
మూలాలు
వర్గం:తెలుగు సినిమా వర్గం:తెలుగు సినిమా నటీమణులు
పల్లె
పల్లె లేదా పల్లి అనగా గ్రామం.
ఈ పదాన్ని చాలా ఊరిపేర్లలో ఉత్తరపదంగా ఉపయోగంలో ఉన్నది.
వర్గం:ఊరిపేర్లు
ఎన్.పి. నాయర్
'''ఎన్.పి. నాయర్ (10 డిసెంబర్ 1913 - 23 జనవరి 2011) గా ప్రసిద్ధి చెందిన ఎన్. పరమేశ్వరన్ నాయర్''' ఒక భారతీయ స్వాతంత్ర్య సమరయోధుడు, కొల్లం కు చెందిన రచయిత.
ప్రారంభ జీవితం
నాయర్ 1913 డిసెంబరు 10న కొల్లంలో ఎస్.నారాయణ పిళ్ళై, దేవి నంజెలి అమ్మ దంపతులకు జన్మించాడు. అతను అంచలమూద్ పబ్లిక్ స్కూల్, కొల్లం బాయ్స్ ఉన్నత పాఠశాల నుండి పాఠశాల విద్య పూర్తి చేశాడు. ఇంటర్మీడియట్ తరువాత, అతను ట్రావెన్కోర్ సైన్స్ కళాశాల నుండి 1934 లో కెమిస్ట్రీలో బి.ఎ. తీసుకున్నాడు. మలయాలో వ్యవసాయ పరిశోధనలో రసాయన శాస్త్రవేత్తగా తన వృత్తిని ప్రారంభించాడు.
స్వాతంత్ర్య ఉద్యమం
1943లో నాయర్ తన ఉద్యోగానికి రాజీనామా చేసి నేతాజీ సుభాష్ చంద్రబోస్ కు చెందిన ఆజాద్ హింద్ దళ్ లో సివిల్ అడ్మినిస్ట్రేటర్ గా చేరారు. ఆపరేషన్ యు లో ఉన్నప్పుడు 1944 ఏప్రిల్-జూన్ మధ్య కాలంలో జయవాడి కాంప్లెక్స్ లో స్టాక్స్ సూపరింటెండెంట్ గా పనిచేశాడు. ఆ తర్వాత అతన్ని లోయర్ బర్మాలోని మావ్లమైన్ కు బదిలీ చేశారు. తరువాత బ్రిటిష్ వారు అతన్ని అరెస్టు చేసి జైలుకు పంపారు. 1946 జూన్ లో జైలు నుంచి విడుదలయ్యాడు.
తరువాత జీవితం
నాయర్ 1946లో మద్రాస్ ప్రెసిడెన్సీ వ్యవసాయ శాఖలో వ్యవసాయ పరిశోధనా విశ్లేషకుడిగా చేరి 1950 వరకు అక్కడే పనిచేశాడు. ఆ తరువాత, అతను మన్నాతు పద్మనాభన్ అభ్యర్థన మేరకు కొల్లంకు తిరిగి వచ్చాడు, 1974 లో పండలంలోని ఎన్.ఎస్.ఎస్ హైస్కూల్ ఫర్ బాయ్స్ నుండి ప్రధానోపాధ్యాయుడిగా పదవీ విరమణ చేయడానికి ముందు ఎన్.ఎస్.ఎస్ పాఠశాలల్లో ఉపాధ్యాయుడిగా పనిచేశాడు.
1992లో నాయర్ కొల్లంలో లాభాపేక్ష లేని సంస్థ నేతాజీ స్మరాక్ నిధిని స్థాపించారు. కేరళ ఎక్స్-ఐ.ఐ.ఎ అసోసియేషన్, కేరళ ఫ్రీడం ఫైటర్స్ అసోసియేషన్ లో సభ్యుడిగా ఉన్నాడు.
నాయర్ 2010 లో పక్షవాతానికి గురై 2011 లో మరణించారు. అతనికి భార్గవి అమ్మతో వివాహం జరిగింది.ఇద్దరు కుమారులు, ఇద్దరు కుమార్తెలు ఉన్నారు.
మూలాలు
వర్గం:2018 మరణాలు వర్గం:1913 జననాలు వర్గం:కేరళ స్వాతంత్ర్య సమర యోధులు
వంగూరు మండలం (నాగర్‌కర్నూల్ జిల్లా)
వంగూరు మండలం, తెలంగాణ రాష్ట్రంలోని నాగర్‌కర్నూల్ జిల్లాకు చెందిన మండలం.
గణాంక వివరాలు
thumb|2016 పునర్వ్యవస్థీకరణకు ముందు అవిభక్త మహబూబ్​నగర్  జిల్లా పటంలో మండల స్థానం 2011 భారత జనగణన గణాంకాల ప్రకారం మండల జనాభా- మొత్తం 50,113 - పురుషులు 25,511 - స్త్రీలు 24,602.అక్షరాస్యుల సంఖ్య 22604.
2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 242 చ.కి.మీ. కాగా, జనాభా 36,063. జనాభాలో పురుషులు 18,309 కాగా, స్త్రీల సంఖ్య 17,754. మండలంలో 8,520 గృహాలున్నాయి.
శ్రీధర్ వెంబు
శ్రీధర్ వెంబు (జననం 1968) ఒక భారతీయ బిలియనీర్ వ్యాపార దిగ్గజం, జోహో కార్పొరేషన్ వ్యవస్థాపకుడు, సిఇఒ. ఫోర్బ్స్ ప్రకారం 2020 నాటికి 2.5 బిలియన్ అమెరికన్ డాలర్ల నికర విలువ కలిగి ప్రపంచంలో 59వ ధనవంతుడు. ఆయనకు 2021లో భారతదేశపు నాల్గవ అత్యున్నత పౌర పురస్కారం పద్మశ్రీ పురస్కారం లభించింది.
ప్రారంభ జీవితం
వెంబు 1968లో తమిళనాడు లోని తంజావూరు జిల్లా లోని ఒక గ్రామానికి చెందిన రైతుల తమిళ కుటుంబంలో జన్మించాడు. 1989లో మద్రాసులోని ఇండియన్ ఇన్ స్టిట్యూట్ ఆఫ్ టెక్నాలజీ నుంచి ఎలక్ట్రికల్ ఇంజినీరింగ్ లో బ్యాచిలర్ డిగ్రీ ని పొందిన ఆయన న్యూజెర్సీలోని ప్రిన్స్ టన్ యూనివర్సిటీ నుంచి ఎంఎస్, పీహెచ్ డీ డిగ్రీలు పొందారు.
కెరీర్
శాన్ ఫ్రాన్సిస్కో బే ఏరియాకు వెళ్లడానికి ముందు కాలిఫోర్నియాలోని శాన్ డియాగోలో వైర్ లెస్ ఇంజనీర్ గా క్వాల్ కామ్ కోసం పనిచేస్తున్న తన వృత్తిజీవితాన్ని వేంబు ప్రారంభించాడు. అతను శాన్ జోస్, ప్లెజెంట్టన్ లలో నివసించాడు.
1996లో వేంబు తన ఇద్దరు సోదరులతో కలిసి అడ్వెంట్ నెట్ అనే నెట్ వర్క్ పరికరాల ప్రదాతల కోసం ఒక సాఫ్ట్ వేర్ డెవలప్ మెంట్ హౌస్ ను స్థాపించారు. కస్టమర్ రిలేషన్ షిప్ మేనేజ్ మెంట్ సర్వీసులకు సాస్ సపోర్ట్ అందించడంపై దృష్టి సారించి, 2009లో కంపెనీ ని జోహో కార్పొరేషన్ గా పేరు మార్చారు. 2020 నాటికి అతను సంస్థలో 88 శాతం వాటాను కలిగి ఉన్నాడు. 2021లో శ్రీధర్ వేంబు జాతీయ భద్రతా సలహా మండలికి నియమితులయ్యారు.
మూలాలు
వర్గం:జీవిస్తున్న ప్రజలు వర్గం:1968 జననాలు వర్గం:పద్మశ్రీ పురస్కారం పొందిన తమిళనాడు వ్యక్తులు
ఇందిరా గాంధీ శాంతి బహుమతి
ఇందిరా గాంధీ బహుమతి లేదా ఇందిరా గాంధీ శాంతి బహుమతి లేదా ఇందిరా గాంధీ శాంతి, నిరాయుధీకరణ, అభివృద్ధి బహుమతి ఒక ప్రతిష్ఠాత్మక పురస్కారం. ఈ బహుమతి ప్రతియేటా ఇందిరా గాంధీ మెమోరియల్ ట్రస్ట్ వారిచే అంతర్జాతీయ శాంతి, అభివృద్ధి, నూతన ఆర్థిక విధానాలు మొదలైన రంగాలలో కృషి చేసిన వ్యక్తులకు లేదా సంస్థలకు ప్రదానం చేస్తారు.ఈ బహుమతి క్రింద 25లక్షల రూపాయలు నగదు, ప్రశంసాపత్రం ఇస్తారు. ఈ బహుమతిని ఎంపికచేసే మండలిని ఇందిరా గాంధీ మెమోరియల్ ట్రస్ట్ నియమిస్తుంది. ఈ ప్యానెల్‌లో జాతీయ, అంతర్జాతీయ ప్రముఖులు, ఇంత వరకు ఈ బహుమతిని స్వీకరించినవారు సభ్యులుగా ఉంటారు. జాతీయ, అంతర్జాతీయ నామినీల నుండి బహుమతికి ఎంపిక చేస్తారు.
జాగర్లమూడి రాధాకృష్ణ
జాగర్లమూడి రాధాకృష్ణ అలియాస్ క్రిష్ ప్రముఖ తెలుగు చలనచిత్ర దర్శకుడు. తను దర్శకత్వం వహించిన తొలి చిత్రానికే (గమ్యం) ఉత్తమ దర్శకుడిగా నంది పురస్కారాన్ని పొందాడు. ఆ తర్వాత వేదం, కృష్ణం వందే జగద్గురుం, కంచె, గౌతమిపుత్ర శాతకర్ణి మొదలైన సినిమాలు తీశాడు.
బాల్యం, విద్యాభ్యాసం
క్రిష్ గుంటూరులో పుట్టి పెరిగాడు. ఈయన తాత జాగర్లమూడి రమణయ్య పోలీసు అధికారి. ఆయన సంతానం ఆరుగురు అబ్బాయిలు, ఒక అమ్మాయి. మనవళ్ళు, మనవరాళ్ళందరిలోకీ క్రిష్ పెద్దవాడు కావడంతో తాతగారి దగ్గర చనువు ఎక్కువగా ఉండేది. క్రిష్ చిన్నతనం నుంచే కథలు, చదవడం, రాయడం మీద ఆసక్తి ఉండేది. తండ్రి జాగర్లమూడి సాయిబాబా కు సినిమాలంటే ఆసక్తి. కొన్నాళ్ళు ఒక సినిమా థియేటర్ నడిపి గిట్టుబాటు కాక మధ్యలో వదిలేశాడు.
గుంటూరు లో ఇంటర్మీడియట్ దాకా చదువుకున్న క్రిష్ ఫార్మసీ చదవడం కోసం విజయవాడలోని సిద్ధార్థ కళాశాలలో చేరాడు. అక్కడ చదువు పూర్తయిన తర్వాత ఫార్మసీలో ఎం. ఎస్. చేయడం కోసం అమెరికా వెళ్ళాడు. అక్కడ కూడా పుస్తకాలు బాగా చదివేవాడు, సినిమాలు చూసేవాడు. తన ఆలోచనలకు దగ్గరగా ఉన్న కొంతమంది స్నేహితులు అతన్ని ప్రోత్సహించేవారు.
వివాహం
క్రిష్‌ జాగర్లమూడి 2016 ఆగష్టు 7న హైదరాబాద్ లోని గోల్కొండ రిసార్ట్ లో డాక్టర్‌ రమ్య వెలగ తో వివాహం జరిగింది.
నృత్యంలో భారతీయ మహిళల జాబితా
నృత్యంలో భారతీయ మహిళల జాబితా అనేది ఆధునిక, సాంప్రదాయ భారతీయ నాట్యంలో నృత్యకారులు, కొరియోగ్రాఫర్‌లుగా ప్రసిద్ధి చెందిన భారతీయ మహిళలు ఉన్నారు.
భారతదేశంలో తొమ్మిది రకాల శాస్త్రీయ నృత్యాలు ఉన్నాయి. వీటిలో మోహినియాట్టం స్త్రీలు మాత్రమే ప్రత్యేకంగా ప్రదర్శిస్తారు. కాగా భరతనాట్యం తమిళనాడులో, ఒడిస్సీ ఒడిషాలో, కూచిపూడి నాట్యం ఆంధ్రాప్రదేశ్ లో, మణిపురి మణిపూర్ లో, కథాకళి, మోహినీ అట్టం కేరళలో, సత్త్రియ నృత్యం అస్సాంలో, కథక్ ఉత్తర భారతంలో ఎక్కువగా ఈ కళ ఉత్తరప్రదేశ్ లో ప్రదర్శింపబడుతుంది.
జాగర్లమూడి రాధాకృష్ణ
కెరీర్
ఒక చిన్న హోటల్ లో కూర్చుని గమ్యం సినిమా కథ రాసుకున్నాడు. 2008 లో,క్రిష్ అల్లరి నరేష్, శర్వానంద్, కమాలినీ ముఖర్జీ నటించిన, గమ్యంతో తన సినీ పరిశ్రమకు పరిచయమయ్యాడు. అనేక ప్రసిద్ధ తెలుగు చిత్ర నిర్మాతలను ఈ చిత్రం నిర్మించటానికి నిరాకరించటంతో తన తండ్రి జాగర్లమూడి సాయిబాబా, తన సోదరుడు బిబో శ్రీనివాస్తో, అతని స్నేహితుడు రాజీవ్ రెడ్డి కలిసి గమ్యం చిత్రన్ని నిర్మించారు. ఈ చలన చిత్రం బాక్స్ ఆఫీసు వద్ద భారీ విజయాన్ని సాధించింది, ఉత్తమ చిత్రం, 2009 సౌత్ ఫిలింఫేర్ అవార్డులో ఉత్తమ దర్శకుడు వంటి అనేక పురస్కారాలు గెలుచుకుంది. తమిళ భాషలో "కదలనా సుమ్మల్లా" గా కన్నడలో "సవారీ"గా, బెంగాలీలో "దుయ్ ప్రిథైబి"గా ఈ చిత్రం పునర్నిర్మించబడింది.
క్రిష్ యొక్క తదుపరి చిత్రం, వేదం, జూన్ 2010 లో థియేటర్లలో విడుదల అయింది. అల్లు అర్జున్,అనుష్క, మంచు మనోజ్ ప్రధాన పాత్రలలో నటించిన ఈ చిత్రం, ఒక దశాబ్దం తర్వాత తెలుగులో మొదటి మల్టీ స్టారర్ చిత్రం. ఇది విమర్శకులు, ప్రేక్షకులచే బాగా ఆకర్షించబడింది, 58 వ ఫిలింఫేర్ అవార్డ్స్ సౌత్లో నాలుగు ప్రధాన పురస్కారాలను గెలుచుకుంది, క్రిష్ తన రెండవ ఫిలిం ఫేర్ అవార్డును ఉత్తమ దర్శకుడిగా అందుకున్నాడు. 1975 లో జీవన్ జ్యోతి తర్వాత, నాలుగు ప్రధాన పురస్కారాలు (ఉత్తమ సినిమా, ఉత్తమ దర్శకుడు, అల్లు అర్జున్ కు ఉత్తమ నటుడు, అనుష్క శెట్టికి ఉత్తమ నటి) గెలిచిన రెండో చిత్రం కూడా, బాక్స్ ఆఫీసు వద్ద మంచి అదరణ లభించింది.
అతని తొలి హిందీ చిత్రం సంజయ్ లీలా భన్సాలి ప్రొడక్షన్ లో "గబ్బర్ ఈజ్ బ్యాక్", 2015 ఏప్రిల్ 20 న విడుదలైంది. ఇందులో అక్షయ్ కుమార్, కరీనా కపూర్, శ్రుతి హాసన్ నటించారు. అతని రెండో ప్రపంచ యుద్ధ నేపథ్య తెలుగు చిత్రం, వరుణ్ తేజ్ నటించిన కంచె, అక్టోబరు 22 న దసరా సందర్భంగా విడుదలయినది, విమర్శకుల నుంచి మంచి సమీక్షలను సంపాదించింది. క్రిష్ దర్శకత్వం వహించిన నందమూరి బాలకృష్ణ గారి వందో చిత్రం గౌతమిపుత్ర శాతకర్ణి 2017 జనవరి 12 లో విడుదలైనది.
బయటి లింకులు
వర్గం:తెలుగు సినిమా వర్గం:తెలుగు సినిమా దర్శకులు వర్గం:నంది ఉత్తమ దర్శకులు
బీజింగ్
thumb|నగరంలోని సి.సి.టి.వి. భవనం
బీజింగ్ (చైనీస్ 北京 =Běijīng) (ఆంగ్లం: Beijing) పూర్వపు పేరు పెకింగ్ (Peking) చైనా లోని ఒక మెట్రోపాలిటన్ నగరం, రాజధాని. చైనా నాలుగు ప్రాచీన చైనా రాజధానులులలో బీజింగ్ ఒకటి. బీజింగ్, చైనాలో షాంఘై తరువాత రెండవ పెద్ద నగరం.
సోదర నగరాలు
బీజింగ్ 42 సోదరనగరాలు కలిగివున్నది. పారిస్, రోమ్ నగరాలు ప్రత్యేక ఒప్పందాల ఆధారంగా "పార్టనర్ నగరాలు"గా ఏర్పడ్డాయి.
బయటి లింకులు
వర్గం:చైనా వర్గం:ఆసియా రాజధానులు వర్గం:నగరాలు వర్గం:ఒలింపిక్ క్రీడలు నిర్వహించిన నగరాలు
బన్వారిలాల్ పురోహిత్
బన్వారీలాల్ పురోహిత్ (జననం 1940 ఏప్రిల్ 16) భారతదేశానికి చెందిన రాజకీయ నాయకుడు, ప్రస్తుతం పంజాబ్ రాష్ట్రానికి 29వ గవర్నరుగా బాధ్యతలు నిర్వహిస్తున్నాడు. అతను 2017 నుండి 2021 వరకు తమిళనాడు గవర్నరుగా, ఆ తరువాత 2016 నుండి 2017 వరకు అసోం గవర్నరుగా కూడా పనిచేశాడు. అతను మూడుసార్లు నాగ్‌పూర్ (లోక్‌సభ నియోజకవర్గం) నుండి మూడు సార్లు పార్లమెంటు సభ్యుడిగా ఎన్నికయ్యాడు, దీంట్లో రెండుసార్లు భారతీయ జాతీయ కాంగ్రెస్ నుండి, ఒకసారి బిజెపి నుండి పోటీ చేసాడు.
రాజకీయ జీవితం
లాల్ 1984 లో కాంగ్రెస్ పార్టీ సభ్యుడిగా 8 వ లోక్‌సభకు ఎన్నికయ్యాడు. ఆ తరువాత 1989లో మళ్ళి ఇంకోసారి ఎన్నికయ్యాడు.
అయోధ్య రామమందిరం ఉద్యమం జరిగే సమయంలో లాల్  భారతీయ జనతా పార్టీ లో చేరాడు, 1991 లో బీజేపీ తరఫున ఎమ్యెల్యేగా  పోటీ చేసి,తన సమీప ప్రత్యర్థి భారత జాతీయ కాంగ్రెస్‌కు చెందిన దత్తా మేఘే చేతిలో ఓడిపోయాడు. 1996 లో, అతను బిజెపి అభ్యర్థిగా 11 వ లోక్‌సభకు ఎన్నికయ్యాడు.
1999 లో, ప్రమోద్ మహాజన్‌తో తీవ్రమైన విభేదాలు తలెత్తడంతో భారతీయ జనతా పార్టీని వదిలి ఇండియన్ నేషనల్ కాంగ్రెస్‌లో చేరాడు. 1999 లో రామ్‌టెక్ నుంచి లోక్‌సభ ఎన్నికల్లో పోటీ చేసినప్పటికీ విజయం సాధించలేకపోయాడు.
మూలాలు
వర్గం:తమిళనాడు గవర్నర్లు వర్గం:1939 జననాలు వర్గం:జీవిస్తున్న ప్రజలు వర్గం:11వ లోక్‌సభ సభ్యులు వర్గం:భారతీయ జనతా పార్టీ రాజకీయ నాయకులు వర్గం:9వ లోక్‌సభ సభ్యులు వర్గం:8వ లోక్‌సభ సభ్యులు వర్గం:అస్సాం గవర్నర్లు
కిరణ్ అబ్బవరం
కిరణ్ అబ్బవరం తెలుగు సినిమా నటుడు. ఆయన 2019లో రాజావారు రాణిగారు సినిమా ద్వారా హీరోగా సినీ రంగంలోకి అడుగుపెట్టాడు.
జననం
కిరణ్ అబ్బవరం 15 జులై, 1990లో ఆంధ్రప్రదేశ్ రాష్ట్రం, కడప జిల్లా, రాయచోటి లో జన్మించాడు.
మూలాలు
వర్గం:తెలుగు సినిమా నటులు వర్గం:కడప జిల్లా సినిమా నటులు వర్గం:1990 జననాలు వర్గం:జీవిస్తున్న ప్రజలు
రమ్యశ్రీ
రమ్యశ్రీ ఒక తెలుగు చలన చిత్ర నటి. ఈమె అసలుపేరు సుజాత. చిత్రరంగములో అడుగిడిన తర్వాత అప్పటికే అదే పేరుతో మరొక నటి ఉండటంతో తన పేరును మార్చుకొంది. ఈమె పుట్టిన ఊరు విశాఖపట్నం. ఈమె కన్నడ, తమిళ, మళయాల, హిందీ, భోజ్ పురి భాషలలో 250 చిత్రాలలో నటించింది. కన్నడలో ప్రధాన నాయికగా 36 చిత్రాలలో నటించింది. ఈమె నటించిన ఆర్యభట్ట అనే కన్నడ చిత్రానికి కర్ణాటక రాష్ట్రప్రభుత్వ పురస్కారం కూడా లభించింది. ప్రముఖ తెలుగు నటి సౌందర్య ఈ చిత్రంలో మరొక కథానాయికగా నటించింది. ఎక్కువగా శృంగార రస పాత్రలను పోషిస్తుంటుంది. అలాగే కొన్ని ప్రకటనలలో కూడా నటించింది.
బయటి లింకులు
వర్గం:తెలుగు సినిమా నటీమణులు వర్గం:తెలుగు సినిమా శృంగార నటీమణులు వర్గం:కన్నడ సినిమా నటీమణులు వర్గం:తమిళ సినిమా నటీమణులు వర్గం:రాజకీయాలలో సినీనటులు వర్గం:హిందీ సినిమా నటీమణులు
కౌశంబి భట్
కౌశంబి భట్, గుజరాత్‌కు చెందిన సినిమా నటి. హెల్లారో (2019), ధుంకీ (2019), మోంటు నీ బిట్టు (2019) వంటి గుజరాతీ సినిమాలలో నటించింది.
జీవిత చరిత్ర
కౌశంబి భట్, 1991 అక్టోబరు 1న గుజరాత్‌లోని రాజ్‌కోట్‌లో జన్మించింది. రాజ్‌కోట్‌లో పాఠశాల విద్యను, అహ్మదాబాద్‌లోని జిఎల్ఎస్ కళాశాలలో కళాశాల విద్యను పొందింది. అహ్మదాబాద్ లోని గుజరాత్ విశ్వవిద్యాలయం నుండి డెవలప్‌మెంట్ కమ్యూనికేషన్‌లో మాస్టర్ డిగ్రీని పూర్తిచేసింది.
సినిమారంగం
2019లో గుజరాతీ పీరియడ్ డ్రామా సినిమా హెల్లారోలో తొలిసారిగా నటించింది. ఈ సినిమా 66వ జాతీయ చలనచిత్ర అవార్డులలో ఉత్తమ చలనచిత్రంగా జాతీయ చలనచిత్ర అవార్డును గెలుచుకుంది. కౌశంబి తన నటనకు ప్రత్యేక జ్యూరీ అవార్డును పొందింది. విజయగిరి బావ తీసిన రొమాంటిక్ కామెడీ మోంటు నీ బిట్టు, అనీష్ షా తీసిన ధుంకీ సినిమాలో నటించింది.
కాళు ఎట్లే అంధారు అనే గుజరాతీ నాటకంలో తన పాత్రకు గుర్తింపు కూడా పొందింది.
బయటి లింకులు
వర్గం:జీవిస్తున్న ప్రజలు వర్గం:1991 జననాలు వర్గం:గుజరాతీ సినిమా నటీమణులు
ఎడక్కల్ గుహలు
చరిత్ర
మానవ నిర్మితమైన గుహలు సముద్ర మట్టానికి 4,000 అడుగుల ఎత్తు ఉంది.గుహ లోపల రాతి యుగానికి చెందిన శాసనాలు ఉన్నాయి.ఈ గుహ 98 అడుగుల పొడవు 22 అడుగుల వెడల్పుతో ముప్పై అడుగుల ఎత్తు కలిగి ఉంది. కేరళలోని పురాతన రాజవంశంలోని శాసనాలు ప్రపంచ శిల్పాలకు తొలి ఉదాహరణలను గుర్తుకు చెస్తాయి. గుహలో వివిధ పురాతన శిలా శాసనాలు, మానవుల చిత్రాలు, పురాతన ఆయుధాలు బొమ్మలు, గుర్తులు కలిగి ఉంటాయి.
పురాతన జానపద కధల
పురాతన జానపద కధల ప్రకారం ఈ గుహ రాముడి పిల్లలు లవకుశలు సంధించిన బాణాలతో తయారు చేయబడింది.ఈ గుహలు సింధు వ్యాలీ నాగరికత నుండి ఉనికిలో ఉన్నట్లు విశ్వసిస్తారు.
బాహ్య లింకులు
వర్గం:భారతదేశం లోని గుహలు
పాలపర్తి
ఇంటి పేరు
ఈ ఇంటి పేరు కలవారు క్రీష్టియన్ల లో కూడా కలరు.
నికోలస్ కేజ్
నికోలస్ కేజ్ ( ఆంగ్లం : Nicolas Cage ) ఒక అమెరికన్ సినిమా నటుడు, నిర్మాత మరియు దర్శకుడు, ఇతను ఫేస్/ఆఫ్ సినిమా 1997 లో, లీవింగ్ లాస్ వెగాస్ సినిమా 1995 లో, ది రాక్ సినిమా 1996 లో, నెక్స్ట్ సినిమా 2007 లో గుర్తింపు తెచ్చుకున్నాడు. రొమాంటిక్ కామెడీలు మరియు డ్రామాల నుండి సైన్స్ ఫిక్షన్ మరియు యాక్షన్ చిత్రాల వరకు విభిన్న చిత్రాలలో ప్రధాన పాత్రలలో నటించాడు. అకాడమీ అవార్డు, గోల్డెన్ గ్లోబ్, స్క్రీన్ యాక్టర్స్ గిల్డ్ అవార్డులను పొందాడు.
వ్యక్తిగత జీవితం
నికోలస్ కేజ్ 1964-01-07 తేదీన లాంగ్ బీచ్, కాలిఫోర్నియా లో జన్మించాడు ,అతని తండ్రి ఇటాలియన్ సంతతికి చెందినవారు మరియు తల్లి పోలిష్ వంశానికి చెందినవారు. అతని తల్లితండ్రులు సంగీతకారుడు కార్మైన్ కొప్పోలా మరియు నటి ఇటాలియా పన్నినో. మరియు అతని తాత ముత్తాతలు బెర్నాల్డ్, బసిలికాటా, ఇటలీ నుండి వలస వచ్చినవారు. అతను చిన్నప్పటి నుండి నటించాలని ఆకాంక్షించాడు మరియు UCLA స్కూల్ ఆఫ్ థియేటర్, ఫిల్మ్ అండ్ టెలివిజన్‌లో నటనను అభ్యసించాడు.1988లో, కేజ్ నటి క్రిస్టినా ఫుల్టన్‌తో డేటింగ్ ప్రారంభించాడు, వారికి వెస్టన్ కొప్పోలా కేజ్ (26 డిసెంబర్ 1990) అనే కుమారుడు ఉన్నాడు.ఇతను మూడు సార్లు వివాహం చేసుకున్నాడు. అతని మొదటి భార్య నటి ప్యాట్రిసియా ఆర్క్వెట్తీ (8 ఏప్రిల్ 1995న వివాహం మరియు 18 మే 2011న విడాకులు తీసుకున్నారు). కేజ్ రెండవ వివాహం గాయని/గేయరచయిత లిసా మేరీ ప్రెస్లీతో 10 ఆగస్టు 2002న వివాహం జరిగింది, వారికి  లిసా ఎల్విస్ ప్రెస్లీ అనేకూతురు. ఈ జంట 25 నవంబర్ 2002న విడాకులు తీసుకున్నారు. కేజ్ యొక్క మూడవ మరియు ప్రస్తుత భార్య ఆలిస్ కిమ్, ఆమె గతంలో లాస్ ఏంజిల్స్ రెస్టారెంట్ కబుకి మరియు లాస్ ఏంజిల్స్ కొరియన్ నైట్‌క్లబ్‌లో వెయిట్రెస్‌గా పనిచేసింది. వారు జూలై 30, 2004న ఉత్తర కాలిఫోర్నియాలో వివాహం చేసుకున్నారు. వారి కుమారుడు కల్ ఎల్ ( సూపర్‌మ్యాన్ జన్మ పేరు) 3 అక్టోబర్ 2005 న జన్మించాడు.
వృత్తి
కేజ్ 1981లో తన టెలివిజన్ అరంగేట్రం చేసాడు, నటనలో వృత్తిని కొనసాగించాడు. "బ్యాడ్ బాయ్"లో తన పాత్రకు కేజ్ అనేక అవార్డులను గెలుచుకున్నాడు. వీటిలో లీవింగ్ లాస్ వేగాస్‌లో ప్రధాన పాత్ర పోషించినందుకు 1995లో ఉత్తమ నటుడిగా అకాడమీ అవార్డు మరియు అడాప్టేషన్‌లో అతని పాత్రకు 2002లో ఉత్తమ నటుడిగా టొరంటో ఫిల్మ్ క్రిటిక్స్ అసోసియేషన్ అవార్డు ఉన్నాయి .ఫేస్/ఆఫ్ (1997), గాన్ ఇన్ 60 సెకండ్స్ (2000), నేషనల్ ట్రెజర్ (2004), ఘోస్ట్ రైడర్ (2007), బాడ్ లెఫ్టినెంట్: పోర్ట్ ఆఫ్ కాల్ న్యూ ఓర్లీన్స్ (2009)తో సహా 70కి పైగా చిత్రాలలో కేజ్ నటించాడు.ఆర్థికంగా విజయం సాధించిన కేజ్ యొక్క చాలా సినిమాలు యాక్షన్ తరహా చిత్రాలే ,32 సంవత్సరాల వయస్సులో, 1996లో, అతను " లీవింగ్ లాస్ వేగాస్ "లో మద్యపానానికి బానిసైన పాత్రకు ఉత్తమ నటుడిగా అకాడమీ అవార్డును గెలుచుకున్నాడు,మే 2001లో, కేజ్‌కి కాలిఫోర్నియా స్టేట్ యూనివర్శిటీ ద్వారా ఫైన్ ఆర్ట్స్‌లో గౌరవ డాక్టరేట్ లభించింది.
గొడ్డ లోక్‌సభ నియోజకవర్గం
గొడ్డ లోక్‌సభ నియోజకవర్గం భారతదేశంలోని 543 పార్లమెంటరీ నియోజకవర్గాలలో, జార్ఖండ్ రాష్ట్రంలోని 14 పార్లమెంటరీ నియోజకవర్గాలలో ఒకటి. ఈ నియోజకవర్గం రెండు జిల్లాల పరిధిలో 06 అసెంబ్లీ స్థానాలతో ఏర్పడింది.
మూలాలు
వర్గం:జార్ఖండ్ లోక్‌సభ నియోజకవర్గాలు
వజ్జిరెడ్డి పల్లి
వజ్జిరెడ్డి పల్లి చిత్తూరు జిల్లా, పూతలపట్టు మండలానికి చెందిన రెవెన్యూయేతర గ్రామం. . సుమారు 8 కులాలకు చెందిన 200 మంది ప్రజలు నివసిస్తున్నారు. గ్రామంలో ఒక ప్రాథమిక పాఠశాల ఉంది. ఈ పల్లె నుంచి ఉన్నత విద్యనభ్యసించి విదేశాలలో స్థిరపడిన ఉన్నవారు ఉన్నారు.గ్రామంలో ఒక ప్రాథమిక పాఠశాల ఉంది. ఈ పల్లె నుంచి ఉన్నత విద్యనభ్యసించి విదేశాలలో స్థిరపడిన ఉన్నవారు ఉన్నారు.
విద్యుద్దీపాలు
గ్రామానికి విద్యుత్తు ఉంది. వీధి లైట్లు కూడా ఉన్నాయి.
ప్రధాన పంటలు
వరి, చెరకు, మామిడి, వేరుశన మొదలగు నవి ప్రధాన పంటలు
ప్రధాన వృత్తులు
వ్యవసాయము, వ్యవసాయాధారిత పనులు ప్రధాన వృత్తి.
రాజావారు రాణిగారు
రాజావారు రాణిగారు 2019లో విడుదలైన చిత్రం. ఎస్.ఎల్ ఎంటర్‌టైన్‌మెంట్స్ & మీడియా9 బ్యానర్ పై మనోవికాస్.డి, మనోజ్ నిర్మించిన ఈ చిత్రానికి రవికిరణ్ కోలా దర్శకత్వం వహించగా, కిరణ్ అబ్బవరం, రహస్య గోరఖ్‌ హీరో హీరోయిన్లుగా నటించారు. రాజావారు రాణిగారు టీజర్‌ను 2019, నవంబర్ 18న విడుదల చేసి, సినిమాను నవంబర్ 29న విడుదల చేశారు.
కథ
శ్రీరామపురం అనే గ్రామంలో రాజా (కిరణ్ అబ్బవరం) అదే గ్రామానికి చెందిన రాణి (రహస్య గోరఖ్‌)ని ప్రేమిస్తాడు. రాణికి తన ప్రేమ విషయం చెప్పాలంటే రాజుకు భయం. ఇంతలోనే ఇంటర్ పరీక్షలు అనంతరం రాణి ఉన్నత చదువుల కోసం పట్టణంకు వెళ్తుంది.రాణి మూడేళ్ల గడిచిన ఊరికి రాకపోవడంతో రాజా స్నేహితులు ఓ ప్లాన్ వేసి రాణిని ఊరు కి రప్పిస్తారు.ఊరికి తిరిగి వచ్చిన రాణికి రాజా తన ప్రేమని వ్యక్తపరిచాడా? రాణి అతని ప్రేమని ఒప్పుకుందా..? అనేదే మిగతా సినిమా కథ.
మూలాలు
వర్గం:2019 తెలుగు సినిమాలు వర్గం:2019 సినిమాలు వర్గం:కిరణ్ అబ్బవరం నటించిన సినిమాలు
వెల్దండ మండలం (నాగర్‌కర్నూల్ జిల్లా)
వెల్దండ మండలం, తెలంగాణ రాష్ట్రంలోని నాగర్‌కర్నూల్ జిల్లాకు చెందిన మండలం.